**JAUNIMO REIKALŲ AGENTŪROS**

**TARPTAUTINĖS JAUNIMO POLITIKOS SKYRIAUS**

**VYRESNIOJO PATARĖJO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti ne žemesnį kaip aukštąjį universitetinį socialinių mokslų studijų krypčių grupės su bakalauro kvalifikaciniu laipsniu ar jam prilygintą išsilavinimą;

turėti ne mažesnę kaip 2 metų vadovavimo darbo patirtį, vadovaujant finansavimą teikiančių ir programas administruojančių institucijų darbuotojų komandoms arba vadovaujant projektų įgyvendinimo komandoms;

turėti ne mažesnę kaip 2 metų darbo patirtį Europos Sąjungos programų, tarptautinio bendradarbiavimo švietimo, mokymo ir jaunimo srityje;

mokėti pažengusio vartotojo lygmens B2 lygiu anglų kalbą.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Koordinuoja Europos Sąjungos programų jaunimui projektų administravimo ciklo tvarkų ir kitų reglamentuojančių dokumentų rengimą ir jų savalaikį adaptavimą pagal Europos Komisijos dokumentų nuostatas bei auditų rekomendacijas.

Koordinuoja Europos Sąjungos programų jaunimui projektų administravimo ciklo įgyvendinimą, prižiūri Agentūros mokymo ir bendradarbiavimo plano įgyvendinimą.

Koordinuoja informacijos su projektų administravimu susijusiais sudėtingais klausimais rengimą ir teikimą arba prireikus rengia ir teikia informaciją su projektų administravimu susijusiais sudėtingais klausimais.

Dalyvauja renginiuose, susijusiuose su Europos Sąjungos programų jaunimui įgyvendinimu, pristatymu ir vykdymu.

Pagal kompetenciją inicijuoja, organizuoja ir dalyvauja darbo grupių, komisijų ir komitetų veikloje.

Rengia ir teikia pasiūlymus bei rekomendacijas, informacinę, metodinę pagalbą Europos Sąjungos programų jaunimui projektų iniciatoriams ir vykdytojams.

Pagal kompetenciją dalyvauja rengiant Agentūros veiklos ataskaitas ir planavimo dokumentus.

Pavaduoja Skyriaus vedėją jo ligos, atostogų, komandiruočių metu ar dėl kitų priežasčių.

Skyriaus vedėjo pavedimu vykdo kitus nenuolatinio pobūdžio pavedimus, kad būtų pasiekti Skyriaus veiklos tikslai.